CELEX: C2007/297/04
Language: mt
Date: 2007-12-08 00:00:00
Title: Kawża C-184/05: Sentenza tal-Qorti tal-Ġustizzja (It-Tielet Awla) tas- 27 ta' Settembru 2007 (talba għal deċiżjoni preliminari tal-Hoge Raad der Nederlanden) — Twoh International BV vs Staatssecretaris van Financiën (Is-Sitt Direttiva tal-VAT — L-ewwel subparagrafu ta' l-Artikolu 28ċ A(a) — Kunsinni intrakomunitarji — Eżenzjoni — Nuqqas ta' obbligu fuq l-awtorità tat-taxxa li tiġbor provi — Direttiva 77/799/KEE — Għajnuna reċiproka bejn l-awtoritajiet kompetenti ta' l-Istati Membri fil-qasam tat-tassazzjoni diretta u indiretta — Regolament (KEE) Nru 218/92 — Kooperazzjoni amministrattiva fil-qasam tat-tassazzjoni)

8.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 297/3
            
         Sentenza tal-Qorti tal-Ġustizzja (It-Tielet Awla) tas-27 ta' Settembru 2007 (talba għal deċiżjoni preliminari tal-Hoge Raad der Nederlanden) — Twoh International BV vs Staatssecretaris van Financiën
   (Kawża C-184/05) (1)
   
   (Is-Sitt Direttiva tal-VAT - L-ewwel subparagrafu ta' l-Artikolu 28ċ A(a) - Kunsinni intrakomunitarji - Eżenzjoni - Nuqqas ta' obbligu fuq l-awtorità tat-taxxa li tiġbor provi - Direttiva 77/799/KEE - Għajnuna reċiproka bejn l-awtoritajiet kompetenti ta' l-Istati Membri fil-qasam tat-tassazzjoni diretta u indiretta - Regolament (KEE) Nru 218/92 - Kooperazzjoni amministrattiva fil-qasam tat-tassazzjoni)
   (2007/C 297/04)
   Lingwa tal-kawża: L-Olandiż
   Qorti tar-rinviju
   Hoge Raad der Nederlanden
   Partijiet fil-kawża prinċipali
   
      Rikorrenti: Twoh International BV
   
      Konvenuta: Stattssecretaris van Financiën
   Suġġett
   Talba għal deċiżjoni preliminari — Hoge Raad der Nederlanden — Interpretazzjoni ta' l-Artikolu 28ċ A(a) tad-Direttiva 77/388/KEE: is-Sitt Direttiva tal-Kunsill tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p. 1), flimkien mad-Direttiva tal-Kunsill 77/799/KEE tad-19 ta' Diċembru 1977 dwar l-għajnuna komuni bejn l-awtoritajiet kompetenti ta' l-Istati Membri fil-qasam tat-tassazzjoni diretta u indiretta (ĠU L 336, p. 15), kif emendata permezz tad-Direttiva 92/12/KEE (ĠU L 76, p. 1) u flimkien mar-Regolament tal-Kunsill (KEE) Nru 218/92 tas-27 ta' Jannar 1992, dwar kooperazzjoni amministrattiva fil-qasam ta' tassazzjoni indiretta (VAT) (ĠU L 24, p. 1) — Bejgħ u trasport ta' merkanzija lejn Stat Membru ieħor f'isem ix-xerrej — Nuqqas ta' komunikazzjoni ta' informazzjoni rilevanti mill-awtorità kompetenti ta' l-Istat Membru fejn tasal il-merkanzija — Obbligu jew le, għall-awtoritajiet ta' l-Istat Membru minn fejn titlaq il-merkanzija, li jitolbu informazzjoni lill-awtoritajiet kompetenti ta' l-Istat Membru fejn tasal il-merkanzija, u jekk ikun il-każ, li jeħduha in kunsiderazzjoni.
   Dispożittiv
   L-ewwel subparagrafu ta' l-Artikolu 28ċ A(a) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima, kif emendata permezz tad-Direttiva tal-Kunsill 95/7/KE, ta' l-10 ta' April 1995, moqri flimkien mad-Direttiva tal-Kunsill 77/799/KEE, tad-19 ta' Diċembru 1977, dwar għajnuna komuni bejn l-awtoritajiet kompetenti ta' l-Istati Membri fil-qasam tat-tassazzjoni diretta u indiretta, kif emendata mid-Direttiva tal-Kunsill 92/12/KEE tal-25 ta' Frar 1992 u mar-Regolament tal-Kunsill (KEE) Nru 218/92, tas-27 ta' Jannar 1992, dwar il-kooperazzjoni amministrattiva fil-qasam tat-taxxi indiretti, għandu jiġi interpretat fis-sens li l-awtoritajiet tat-taxxa ta' l-Istat Membru minn fejn tkun intbagħtet jew ġiet ittrasportata l-merkanzija fil-kuntest ta' kunsinna intrakomunitarja mhumiex marbuta jitolbu informazzjoni mingħand l-awtoritajiet ta' l-Istat Membru ta' destinazzjoni invokat mill-fornitur.
   
      (1)  ĠU C 217 tat-3.9.2005.